Document ID: 32013R0750

KOMMISSIONENS FORORDNING (EU) Nr. 750/2013
af 29. juli 2013
om ændring af Rådets forordning (EF) nr. 338/97 om beskyttelse af vilde dyr og planter ved kontrol af handelen hermed
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (1), særlig artikel 19, stk. 5, og
ud fra følgende betragtninger -
(1)
Forordning (EF) nr. 338/97 indeholder lister over dyre- og plantearter, for hvilke der er indført begrænsninger af eller kontrol med handelen. Disse lister omfatter listerne i konventionen om international handel med udryddelsestruede vilde dyr og planter (CITES), i det følgende benævnt »konventionen«.
(2)
På den 16. konference mellem parterne i konventionen, afholdt i Bangkok, Thailand, i marts 2013, blev der foretaget ændringer i konventionens lister.
(3)
Familien Platysternidae spp. er optaget på konventionens liste I (den eneste art af familien Platysternon megacephalum var tidligere opført på liste II).
(4)
Følgende arter er slettet fra konventionens liste I: Thylacinus cynocephalus, Onychogalea lunata, Caloprymnus campestris, Chaeropus ecaudatus, Macrotis leucura, Lophura imperialis og Campephilus imperialis.
(5)
Følgende arter er overført fra konventionens liste I til liste II: Trichechus senegalensis, Geochelone platynota, Chitra chitra, Chitra vandijki og Pristis microdon.
(6)
Følgende systematiske enheder er overført fra konventionens liste I til liste II: Vicugna vicugna (populationen i Ecuador, med anmærkning) og Tympanuchus cupido attwateri.
(7)
Følgende arter er optaget på konventionens liste II: Naultinus spp. (før opført på liste III), Trimeresurus mangshanensis, Clemmys guttata, Emydoidea blandingii, Malaclemys terrapin, Cyclemys spp., Geoemyda japonica, Geoemyda spengleri (før opført på liste III), Hardella thurjii, Mauremys japonica, Mauremys nigricans (før opført på liste III), Melanochelys trijuga, Morenia petersi, Sacalia bealei (før opført på liste III), Sacalia quadriocellata (før opført på liste III), Vijayachelys silvatica, Dogania subplana, Nilssonia formosa, Nilssonia leithii, Palea steindachneri (før opført på liste III), Pelodiscus axenaria (før opført på liste III), Pelodiscus maackii (før opført på liste III), Pelodiscus parviformis (før opført på liste III), Rafetus swinhoei (før opført på liste III), Epipedobates machalilla, Carcharhinus longimanus (med anmærkning), Sphyrna lewini (med anmærkning, før opført på liste III), Sphyrna mokarran (med anmærkning), Sphyrna zygaena (med anmærkning), Lamna nasus (med anmærkning, før opført på liste III), Manta spp. (with annotation), Yucca queretaroensis, Operculicarya decaryi, Diospyros spp. (med anmærkning, populationer fra Madagaskar, de fleste af disse arter var før opført på liste III), Dalbergia cochinchinensis (med anmærkning), Dalbergia granadillo (med anmærkning), Dalbergia retusa (med anmærkning, populationer fra Guatemala og Panama var før opført på liste III), Dalbergia stevensonii (med anmærkning, populationer fra Guatemala var før opført på liste III), Dalbergia spp. (med anmærkning, populationer fra Madagaskar), Senna meridionalis, Adenia firingalavensis, Adenia subsessilifolia, Uncarina grandidieri, Uncarina stellulifera, Osyris lanceolata (med anmærkning, Populationer fra Burundi, Etiopien, Kenya, Rwanda, Uganda og Den Forenede Republik Tanzania) og Cyphostemma laza.
(8)
Følgende arter er slettet fra konventionens liste II: Pteropus brunneus, Caracara lutosa, Sceloglaux albifacies, Rheobatrachus silus, Rheobatrachus vitellinus, Tillandsia kautskyi, Tillandsia sprengeliana, Tillandsia sucrei, Dudleya stolonifera og Dudleya traskiae.
(9)
De systematiske enheder Rupicapra pyrenaica ornata og Papilio hospiton er overført fra konventionens liste I til liste II. Disse systematiske enheder er opført i bilag II (arter af fællesskabsbetydning, hvis bevaring kræver udpegelse af særlige bevaringsområder) og bilag IV (arter af fællesskabsbetydning, hvis bevaring kræver streng beskyttelse) til Rådets direktiv 92/43/EØF af 21. maj 1992 om bevaring af naturtyper samt vilde dyr og planter (2). Begge systematiske enheder bør derfor fortsat opføres i bilag A til denne forordning.
(10)
For følgende arter opført på konventionens liste II er der fastsat en årlig eksportkvote på nul, som er fastsat for enheder, der indfanges i naturen og forhandles til kommercielle formål: Batagur borneoensis, Batagur trivittata, Cuora aurocapitata, Cuora flavomarginata, Cuora galbinifrons, Cuora mccordi, Cuora mouhotii, Cuora pani, Cuora trifasciata, Cuora yunnanensis, Cuora zhoui, Heosemys annandalii, Heosemys depressa, Mauremys annamensis og Orlitia borneensis. Chelodina mccordi er fortsat opført på liste II med en årlig eksportkvote på nul for enheder, der indfanges i naturen.
(11)
Der er foretaget en ændring af anmærkning #3 til arterne Panax ginseng og Panax quinquefolius, der er opført på konventionens liste II.
(12)
Der er foretaget en ændring af anmærkning #9 til arten Panax Hoodia spp., der er opført på konventionens liste II.
(13)
Der er foretaget en ændring af anmærkning #12 til arten Aniba rosaeodora, der er opført på konventionens liste II.
(14)
Anmærkningen til arterne Aquilaria spp. og Gyrinops spp. er erstattet af en ny anmærkning #14.
(15)
Ingen af medlemsstaterne har fremsat forbehold over for nogen af disse ændringer.
(16)
På den 16. konference mellem parterne i konventionen blev der vedtaget nye nomenklaturreferencer for dyr.
(17)
Efter den 16. konference mellem parterne i konventionen er følgende arter føjet til konventionens liste III: Hynobius amjiensis.
(18)
Bestemmelserne i forordning (EF) nr. 338/97 er kun gældende for levende enheder af invasive fremmede arter, og dette bør tydeliggøres i anmærkningerne til disse enheder.
(19)
For at gennemføre de ændringer, der er foretaget i konventionens liste I, II og II, i EU-retten, bør bilaget til forordning (EF) nr. 338/97 ændres i overensstemmelse hermed.
(20)
Forordning (EF) nr. 338/97 bør derfor ændres i overensstemmelse hermed. I betragtning af ændringernes omfang vil det af klarhedshensyn være hensigtsmæssigt at udskifte hele bilaget til nævnte forordning.
(21)
Foranstaltningerne i denne forordning er i overensstemmelse med udtalelse fra Udvalget for Handel med Vilde Dyr og Planter nedsat i henhold til artikel 18, stk. 1, i forordning (EF) nr. 338/97 -
VEDTAGET DENNE FORORDNING:
Artikel 1
Bilaget til forordning (EF) nr. 338/97 affattes som anført i bilaget til denne forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juli 2013.

Labels: 3
20